Dorothy Malone

Dorothy Malone (Chicago, Illinois, 1924ko urtarrilaren 30a - Dallas, Texas, 2018ko urtarrilaren 19a), sortzez Dorothy Eloise Maloney, estatubatuar antzezlea izan zen. 

1943an hasi zuen aktore ibilbidea. Lehenbiziko urteetan, paper txikiak antzeztu zituen, batez ere B serieko filmetan; 1946ko The Big Sleep izan zen salbuespena. 1950eko hamarkadan, ordea, irudi glamurosoa bereganatu zuen, batik bat Written on the Wind-eko (1956) rolaren ondoren. Taldeko emakumezko aktore onenaren Oscar saria jaso zuen film horretan egindako lanarengatik.

 Bizitza 
Mary Dorothy Maloney 1924ko urtarrilaren 29an jaio zen Chicagon, Illinoisen, Esther Emma "Eloise" Smithen eta Robert Ignatius Maloneyren bost umeetako bat izan zen. Haren bi ahizpak poliomielitisaren konplikazioen ondorioz hil ziren.

Sei hilabete zituenean, haren familia Dallasera (Texas) joan zen bizitzera. Dallasko Ursuline Akademian, Highland Park High Schoolen, Hockaday Junior Collegen eta, geroago, Southern Methodist Universityn ikasi zuen; erizain izatea zen haren asmoa. Bestalde, oso gazterik hasi zen modelo lanetan, Neiman Marcus saltegi handian.

18 urte zituelarik, RKO Picturesek kontratatu zuen. Gildersleeve on Broadway (1943) filmean debuta egon eta gero, urte berean paper txiki bat egin zuen The Falcon and the Co-eds-en. Frank Sinatra, Michèle Morgan eta Jack Haley protagonista zituen Higher & Higher musikalean ere lan egin zuen. 1944an, kontratu garrantzitsua sinatu zuen Warner Brothersekin.

Hasierako film gehienak B serieko westernak izan ziren, maila artistiko txikikoak. Hala ere, rol gogoangarri batzuk antzeztu zituen, hala nola, liburu arraroen dendako saltzailearena, Howard Hawksek zuzendutako The Big Sleep-en (1946) eta Dean Martinekin maitemindurik dagoen emakumearena, Artists and models komedia musikalean (1955). 1956an, ilehori platino bihurtu eta neska onaren irudia alde batera utzi zuen Written on the Wind melodraman, Douglas Sirken aginduetara, eta Rock Hudson, Lauren Bacall eta Robert Stacken alboan; taldeko emakumezko aktore onenaren Oscar saria jaso zuen lan horrengatik. 

Arrakasta horren ostean, bestelako paperak eskaini zizkioten. Diana Barrymore hezurmamitu zuen Too Much, Too Soon-en, Errol Flynnen alboan, Man of a Thousand Faces-en James Cagneyrekin lan egin zuen, Henry Fonda eta Richard Widmarkekin Warlock-en, Rock Hudson eta Robert Stackekin The Tarnished Angels-en, Robert Stackekin The Last Voyage-en, eta Rock Hudsonekin berriro ere The Last Sunset-en.

Telebistarako lanek ere ospe handia eman  zioten. 1964tik 1968ra, Peyton Place ABCren telesaileko protagonista izan zen, eta Irene Goodwinena egin zuen 1976ko Rich Man, Poor Man-ean. 1992an agertu zen hondarreko aldiz zineman , Basic Instinct filmean.

2018ko urtarrilaren 19an hil zen, 93 urte zituela.

 Bizitza pertsonala 
Alderdi Demokratako kidea zen, eta Adlai Stevensonen aldeko kanpaina egin zuen 1952ko presidentziarako hauteskundeetan.

1959ko ekainaren 28an, Jacques Bergerac lapurtar aktorearekin ezkondu zen, Hong Kongen, non The Last Voyage filmatzen ari baitzen. Bi alaba izan zituzten, Mimi (1960an jaioa) eta Diane (1962an jaioa), eta 1964ko abenduaren 8an dibortziatu ziren.

1969ko apirilaren 3an, Robert Tomarkin New Yorkeko enpresaburu eta brokerrarekin ezkondu zen, Las Vegasko Silver Bells kaperan. Geroago, ezkontza baliorik gabe gelditzea lortu zuen, Tomarkin haren diruagatik bakarrik ezkondu zela argudiatu baitzuen.

1971ko urriaren 2an, Charles Huston Bell Dallasko motel kate bateko exekutiboarekin ezkondu zen; hiru urteren buruan dibortziatu ziren.

1971 aldean, Kaliforniako hegoaldetik Dallasko aldirietara eraman zituen alabak, berak haurtzaroa igaro zuen tokira, hain zuzen ere.

 Filmografia 
260px|thumb|Written on the Wind-en (1956)
260px|thumb|Peyton Place-en (1965)
 Urtea Izenburua Rola Oharrak 1943 Gildersleeve on Broadway Modeloa Kredituetan agertu gabe 1943 The Falcon and the Co-eds Dorothy Co-ed Dorothy Maloney kredituetan 1943 Higher and Higher Ohorezko dama Kredituetan agertu gabe 1944 Seven Days Ashore Betty – Pianista Kredituetan agertu gabe 1944 Show Business Chorine Kredituetan agertu gabe 1944 Step Lively Telefonista Kredituetan agertu gabe 1944Youth Runs Wild Kabinako neska Kredituetan agertu gabe 1944 One Mysterious Night Eileen Daley Kredituetan agertu gabe 1944 Hollywood Canteen Junior Hostess Kredituetan agertu gabe 1945 Too Young to Know Mary 1946 Janie Gets Married Spud Lee sarjentua 1946 Night and Day Nancy 1946 The Big Sleep Acme Book Shop-eko jabea 1948 To the Victor Miriam 1948 Two Guys from Texas Joan Winston 1948 One Sunday Afternoon Amy Lind 1949 Flaxy Martin Nora Carson 1949 South of St. Louis Deborah Miller 1949 Colorado Territory Julie Ann Winslow 1950 The Nevadan Karen Galt 1950 Convicted Kay Knowland 1950 The Killer That Stalked New York Alice Lorie 1950 Mrs. O'Malley and Mr. Malone Lola Gillway 1951 Saddle Legion Dr. Ann F. Rollins 1951 The Bushwackers Cathy Sharpe 1952 Torpedo Alley Lt. Susan Peabody 1953 Scared Stiff Rosie 1953 Law & Order Jeannie 1953 Jack Slade Virginia Maria Dale 1953 Omnibus Elizabeth "The Horn Blows at Midnight" atala 1953 Four Star Playhouse Marie Roberts "Moorings" atala 1954 Young at Heart Fran Tuttle 1954 Loophole Ruthie Donovan 1954 The Lone Gun Charlotte Downing 1954 Pushover Ann Stewart 1954 Private Hell 36 Francey Farnham 1954 Security Risk Donna Weeks 1954 Four Star Playhouse Ella "A Study in Panic" atala 1955 Battle Cry Mrs. Elaine Yarborough 1955 The Fast and the Furious Connie Adair 1955 Five Guns West Shalee 1955 Tall Man Riding Corinna Ordway 1955 Sincerely Yours Linda Curtis 1955 Artists and Models Abigail 'Abby' Parker 1955 At Gunpoint Martha Wright 1955 Fireside Theater Marion Carney "Mr. Onion" atala 1955 Lux Video Theatre  "The Hunted" atala 1955 G.E. True Theater Eva Balto Kelly "The Clown" atala 1956 Tension at Table Rock Lorna Miller 1956 Pillars of the Sky Calla Gaxton 1956 Written on the Wind Marylee Hadley  1956 The Loretta Young Show May Hadley "A Ticket for May" atala 1957 Quantez Chaney 1957 Man of a Thousand Faces Cleva Creighton Chaney 1957 Tip on a Dead Jockey Phyllis Tredman 1957 The Tarnished Angels LaVerne Shumann 1958 Too Much, Too Soon Diana Barrymore 1958 Cimarron City Nora Arkins "A Respectable Girl" atala 1959 Warlock Lily Dollar 1960 The Last Voyage Laurie Henderson 1960 Alcoa Theatre Ann St. Martin atala 1961 The Last Sunset Belle Breckenridge 1961 Route 66 Christina Summers "Fly Away Home" atala 1961 Checkmate Lorna Shay "The Heat of Passion" atala 1961 The Dick Powell Show Elena Shay "Open Season" atala 1961 G.E. True Theater Ellen Rogers "A Little White Lye" atala 1962 Dr. Kildare Rena Ladovan "The Administrator" atala 1962 The Untouchables Kitty Edmonds "The Floyd Gibbons Story" atala 1962 G.E. True Theater Ruth Hammond "Somebody Please Help Me!" atala 1963 Beach Party Marianne 1964 The Greatest Show on Earth Jeannie Gilbert "Where the Wire Ends" atala 1964 Fate Is the Hunter Lisa Bond Kredituetan agertu gabe 1964 Arrest and Trial Lois Janeway "Modus Operandi" atala 1964–1968 Peyton Place Constance MacKenzieConstance MacKenzie Carson 342 atal 1967 Insight Edith Stein "The Edith Stein Story" atala 1969 Carnal Circuit Vanessa Brighton 1969 The Pigeon Elaine Hagen Telefilma 1972 The Bold Ones: The New Doctors Ruth McLayne "Is This Operation Necessary?" atala 1973 Ironside Agatha Mott "Confessions: From a Lady of the Night" atala 1975 The Man Who Would Not Die Paula Stafford 1975 Abduction Mrs. Prescott 1976 Ellery Queen Carol Franklin "The Adventure of the Electric Engineer" atala 1976 Rich Man, Poor Man Irene Goodwin "Part VII: Chapters 10" atala"Part VIII: Chapters 11 and 12" atala 1976 The Streets of San Francisco Julia Desmond "Child of Anger" atala 1977 Golden Rendezvous Mrs. Skinner 1977 Little Ladies of the Night Maggie Telefilma 1977 The November Plan Dawn Archer Telefilma 1977 Murder in Peyton Place Constance MacKenzie Telefilma 1978 The Hardy Boys/Nancy Drew Mysteries Mrs. Blain "The House on Possessed Hill" atala 1978 High Hopes Mrs. Herzog 1978 Vega$ Mrs. Gardner "Love, Laugh, and Die" atala 1978 Flying High Jane "A Hairy Yak Plays Musical Chairs Eagerly" atala 1978 Katie: Portrait of a Centrefold Myrtle Cutler Telefilma 1979 The Day Time Ended Ana Williams 1979 Good Luck, Miss Wyckoff Mildred 1979 Winter Kills Emma Kegan 1979 The Greatest Heroes of the Bible Nagar "Sodom and Gomorrah" atala 1980 The Littlest Hobo Elena "Guardian Angle" atala 1980 Condominium Molly Denniver Telefilma 1982 Off Your Rocker Shelley Delaine 1983 The Being Marge Smith 1984 He's Not Your Son Dr. Sullivan Telefilma 1985 Peyton Place: The Next Generation Constance Carson 1987Descanse en Piezas/Rest in Pieces 1992 Basic Instinct Hazel Dobkins

 Sariak 
+UrteaKategoriaFilmaEmaitza1957Taldeko emakumezko aktore onenaren Oscar SariaWritten on the WindIrabazlea

 Erreferentziak 

 Kanpo estekak 

Kategoria:Chicagotarrak
Kategoria:Emakumezko bigarren aktore onenaren Oscar sariaren irabazleak
Kategoria:Ameriketako Estatu Batuetako katolikoak
Kategoria:Ameriketako Estatu Batuetako emakume aktoreak